Document ID: 32007R1381

32007R1381
L 309/24
SLUŽBENI LIST EUROPSKE UNIJE
26.11.2007.
UREDBA KOMISIJE (EZ) br. 1381/2007
od 26. studenoga 2007.
o izmjeni Uredbe (EZ) br. 2133/2001 o otvaranju i predviđanju upravljanja određenim carinskim kvotama i plafonima Zajednice u sektoru žitarica u pogledu povećanja koncesija carinske kvote od Zajednice za farsku hranu za ribu obuhvaćenu oznakama KN ex 2309 90 10, ex 2309 90 31 i ex 2309 90 41
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 827/68 od 28. lipnja 1968. o zajedničkom uređenju tržišta određenih proizvoda iz Priloga II. Ugovoru (1),
uzimajući u obzir Odluku Vijeća 97/126/EZ od 6. prosinca 1996. o zaključivanju sporazuma između Europske zajednice, s jedne strane, i danske Vlade te lokalne vlade Farskih Otoka, s druge strane (2),
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkom uređenju tržišta žitarica (3), a posebno njezin članak 12. stavak 1.,
budući da:
(1)
Odlukom br. 1/2005 Zajedničkog odbora EZ-a/Danske - Farskih Otoka (4) izmijenjen je Protokol 3. uz Sporazum između Europske zajednice, s jedne strane, i danske Vlade te unutarnje vlade Farskih Otoka, s druge strane (5) (dalje u tekstu „Sporazum”), odobrenog Odlukom Vijeća 97/126/EZ, u pogledu definicije pojma „proizvodi s podrijetlom” i metoda administrativne suradnje.
(2)
Vijeće je odlučilo 13. lipnja 2007. o stajalištu Zajednice u pogledu izmjene Protokola 4. uz Sporazum.
(3)
Odlukom br. 1/2007 Zajedničkog odbora EZ-a/Danske - Farskih Otoka (6) o izmjeni Protokola 4. uz Sporazum, posebno se izmjenjuje i dopunjuje količina godišnje carinske kvote za redni broj kvote 09.0689.
(4)
Točkom 1. drugog stavka članka 1. Protokola 4. uz Sporazum kako je izmijenjen Odlukom br. 1/2007 Zajedničkog odbora EZ-a/Danske - Farskih Otoka, predviđa se da za ove carinske kvote otvorene za hranu za ribe pod oznakama KN ex 2309 90 10, ex 2309 90 31 i ex 2309 90 41, farske vlasti potvrde da hrana za ribe koja se izvozi u EU u okviru te preferencijalne kvote ne sadrži dodani gluten, osim glutena prirodno prisutnog u žitaricama koje mogu ući kao sastojak ove hrane za ribe.
(5)
Člankom 3. Odluke br. 1/2007 Zajedničkog odbora EZ-a/Danske - Farskih Otoka predviđa se da se povećanje količine carinske kvote za kalendarsku godinu 2007. izračunava pro rata temporis počevši od 1. prosinca 2007. Povećanje količine carinske kvote za kalendarsku godinu 2007. treba stoga utvrditi na 833 tone.
(6)
Uredbu Komisije (EZ) br. 2133/2001 (7) potrebno je stoga na odgovarajući način izmijeniti.
(7)
Mjere predviđene u ovoj Uredbi u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Uredba (EZ) br. 2133/2001 mijenja se kako slijedi:
1.
U članku 2. stavak 3. zamjenjuje se sljedećim:
„3. Proizvodi uvezeni pod carinskom kvotom 09.0689 puštaju se u slobodni promet uz predočenje
(a)
dokaza o podrijetlu kako je utvrđeno u članku 16. Protokola 3. uz Sporazum između Europske zajednice, s jedne strane, i danske Vlade te unutarnje vlade Farskih Otoka, s druge strane, u vezi definicije pojma ‚proizvodi s podrijetlom’ i metoda administrativne suradnje; te
(b)
deklaracije u jednom od tekstova u Prilogu V. koju je potvrdilo sljedeće farsko tijelo:
Heilsufrøðiliga starvsstovan/Agencija za hranu, veterinu i okoliš
Falkavegur 6, 2. kat.
FO-100 TÓRSHAVN
FARSKI OTOCI
Telefon: 00 298 35 64 00
Telefaks: 00 298 35 64 01
Servisni telefon: 00 298 55 64 03 (otvoreno do 23 sata)
E-pošta: HFS@HFS.FO
Web: www.hfs.fo”
2.
Tekst u Prilogu II. koji se odnosi na redni broj 09.0689 zamjenjuje se tekstom u Prilogu I. ovoj Uredbi.
3.
Tekst u Prilogu II. ovoj Uredbi dodaje se kao Prilog V.
Članak 2.
Neovisno o članku 1. stavku 2., carinska kvota za kalendarsku godinu 2007. iznosi 10 833 tone.
Članak 3.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. prosinca 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. studenoga 2007.

Labels: 3
18
17
6